
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧИ ПРОМЫШЛЕННОСТЬ 
ПОЛИТИКИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи авӑн уйӑхӗн 21-мӗшӗнче
йышӑннӑ

1 статья
Чӑваш Республикин "Чӑваш Республикинчи промышленность политики ҫинчен" 2015 ҫулхи юпа уйӑхӗн 9-мӗшӗнчи 50 №-лӗ саккунне (Чӑваш Республикин Саккунӗсен пуххи, 2015, 10 №; 2016, 12 №; "Республика" хаҫат, 2018, авӑн уйӑхӗн 26-мӗшӗ; 2019, юпа уйӑхӗн 18-мӗшӗ; 2020, утӑ уйӑхӗн 15-мӗшӗ) ҫакӑн пек улшӑнусем кӗртес:
1) 6 статьян 2-мӗш пайӗн 3-мӗш пунктне "технопаркӗсен," сӑмах хыҫҫӑн "пысӑк технологисен сферинчи технопарксем, пысӑк технологисен сферинчи технопарксен управляющи компанийӗсем," сӑмахсем хушса хурас;
2) 12 статьян 2-мӗш пунктне ҫакӑн пек ҫырса хурас:
"2) конгресс тата (е) курав мероприятийӗсем, ярмӑрккӑсем (ҫав шутра тӗнчери) ирттерессине йӗркелесе е вӗсене ирттерме пулӑшса;";
3) 17 статьян 1-мӗш пайӗнче "нормативлӑ право акчӗпе" сӑмахсене "Министрсен Кабинечӗ" сӑмахсемпе улӑштарас;
4) 171 статьян 1-мӗш пайӗнче "нормативлӑ право акчӗпе" сӑмахсене "Министрсен Кабинечӗ" сӑмахсемпе улӑштарас;
5) ҫакӑн пек ҫырса 172 статья хушса хурас:
"172 статья. Пысӑк технологисен сферинчи технопарксем
1. Пысӑк технологисен сферинчи технопарк тата пысӑк технологисен сферинчи технопаркӑн управляющи компанийӗ Раҫҫей Федерацийӗн Правительстви палӑртнӑ требованисене тата Чӑваш Республикин Министрсен Кабинечӗ палӑртнӑ хушма требованисене тивӗҫтернӗ чухне пысӑк технологисен сферинчи технопаркӑн управляющи компанийӗ тата пысӑк технологисен сферинчи технопаркӑн тытӑмӗнче шутланакан технологи инфратытӑмӗн, транспорт инфратытӑмӗн тата коммуналлӑ инфратытӑмӑн объекчӗсемпе, наукӑпа техника ӗҫне, тата (е) инноваци ӗҫ-хӗлне, тата (е) информаци технологийӗ енӗпе тӑвакан ӗҫ-хӗле пурнӑҫлама кирлӗ ҫуртсемпе, хуралтӑсемпе, сооруженисемпе промышленность продукцине кӑларас тата ҫӗнӗ продуктсене рынока кӑларас тата (е) пулӑшу ӗҫӗсене тивӗҫтерес тӗллевпе усӑ 
куракан юридически сӑпатсем, уйрӑм предпринимательсем тӗлӗшпе ҫак 
Саккунпа тата Чӑваш Республикин ытти саккунӗсемпе палӑртнӑ, промышленность енӗпе пурнӑҫлакан ӗҫ-хӗле хавхалантармалли майсемпе усӑ курас ӗҫе Чӑваш Республикин Министрсен Кабинечӗ палӑртнӑ йӗрке тӑрӑх туса пыраҫҫӗ.
2. Чӑваш Республикин территорийӗнче пысӑк технологисен сферинчи ҫӗнӗ технопарксене тӑвас тата пуррисене аталантарас ӗҫе Раҫҫей Федерацийӗн наукӑпа технологи аталанӑвӗн стратегине, Раҫҫей Федерацийӗн талккӑш аталану стратегине, ҫавӑн пекех Раҫҫей Федерацийӗн территорине планламалли схемӑсене тата Чӑваш Республикин территорине планламалли схемӑсене шута илнӗ май туса пыраҫҫӗ.";
6) 18 статьян 1-мӗш пайӗнче "нормативлӑ право акчӗпе" сӑмахсене "Министрсен Кабинечӗ" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

